தாமிரம்(II) நான்குபுளோரோபோரேட்டு

தாமிரம்(II) நான்குபுளோரோபோரேட்டு (Copper tetrafluoroborate) என்பது Cu(BF4)2 என்ற மூலக்கூற்று வாய்ப்பாடு கொண்ட நான்குபுளோரோபோரிக் அமிலத்தினுடைய தாமிர உப்பாகும். இச்சேர்மத்தில் தாமிரம் +2 ஆக்சிசனேற்ற நிலையில் இரண்டு நான்குபுளோரோபோரேட்டு எதிர்மின் அயனிகளுடன் பிணைந்துள்ளது. நான்குபுளோரோபோரேட்டு மீத்தேனைப் போல நான்முகியின் அமைப்பை ஏற்றுள்ளது. மத்தியில் உள்ள போரான் அணு அதனுடைய நான்கு சகப்பிணைப்புகள் காரணத்தால் முறையான மின்சுமை −1 என்று பெற்றுள்ளது. போரான் இச்சேர்மத்தில் +3 ஆக்சிசனேற்ற நிலையில் உள்ளது. தாமிரம்(II) டெட்ராபுளோரோபோரேட்டு என்றும் இதை அழைப்பார்கள்.

மேற்கோள்கள் 

தாமிரம்(II) சேர்மங்கள்
டெட்ராபுளோரோபோரேட்டுகள்